 WAJAWAZITO wanaosumbuliwa na ugonjwa wa kisukari wako hatarini mara nne zaidi ya kupoteza watoto kabla ya kujifungua, utafiti mpya umeeleza.Ripoti iliyoandaliwa na watafiti wa Chuo Kikuu cha Glasgow, Scotland iliangazia rekodi za wanawake wajawazito 4,000 wa Scotland ambao walikuwa na kisukari. Waligundua kuwa kiwango kikubwa cha sukari kwenye damu huwa ni kigezo hatari kinachosababisha vifo vya watoto kabla hawajazaliwa. Moja ya watafiti hao Dk Sharon Mackin ameeleza kuwa ni vyema wataalamu wa afya wapate njia bora za kusadia wanawake kuboresha uzito na viwango vya sukari kwenye damu zao hata kabla hawajapata ujauzito.“Hii itasaidia kwamba wapatapo ujauzito, iwe kwa kupanga au kutokupanga wawe wamejiandaa na hatari iliyo mbele yao na kupewa msaada wa kupunguzwa kwa hatari hiyo,” aliongeza.